
ПРИЈЕДЛОГ
На основу члана 348. Закона о стварним правима (''Службени гласник Републике Српске'' број 124/08, 58/09, 95/11, 60/15 и 107/19), члана 30. Закона о локалној самоуправи (''Службени гласник Републике Српске'' број: 97/16 и 36/19) и члана 27. Статута града Зворник - пречишћен текст (''Службени гласник града Зворник'' број 5/17) Скупштина града Зворник на 36. редовној сједници одржаној ____________ 2020. године, донијела је                                  
OДЛУКУ

 о  продаји  земљишта кп.бр 2046/2 КО Зворник - град непосредном погодбом 

ради комплетирања парцеле
I
Град Зворник ће Стојановић (Спасоје) Гордани и Стјепановић (Спасоје) Милану из Зворника  продати непосредном погодбом  градско грађевинско земљиште означено као кп.бр. 2046/2 Улица површине 10 м2 КО Зворник - град уписано у лист непокретности бр. 177 на име власника град Зворник са 1/1.
II
Земљиште из тачке I ове одлуке се продаје ради комплетирања грађевинске парцеле по цијени од 450,00 КМ (словима: четиристотинепедесетконвертибилнихмарака). 
III
Овлашћује се Градоначелник Зворника да може закључити уговор о продаји земљишта из тачке I ове одлуке.               
IV
Ова одлука ступа на снагу осмог дана од дана објављивања у ''Службеном гласнику града Зворник''.  

ОБРАЗЛОЖЕЊЕ УЗ ПРИЈЕДЛОГ ОДЛУКЕ
ПРАВНИ ОСНОВ

Правни основ је садржан у члану 348. Закона о стварним правима којим је прописано да се непокретностима у власништву јединица локалне самоуправе може располагати  на основу јавног конкурса  а непосредном погодбом .... ради обликовања грађевинске честице, и  члану 30. Закона о локалној самоуправи  којим је између осталог прописано да скупштина јединице локалне самоуправе  доноси одлуке о прибављању, управљању и располагању имовином јединице локалне самоуправе.

РАЗЛОГ ЗА ДОНОШЕЊЕ

Стојановић Гордана из Зворника  поднијела је захтјев Скупштини града Зворник путем Одјељења за стамбено-комуналне послове и послове саобраћаја да јој се у сврху комплетирања грађевинске парцеле прода земљиште означено у приједлогу ове одлуке. Рјешавајући по захтјеву прибављено је мишљење Одјељења за просторно уређење којим су сагласни да се наведено земљиште прода именованој у сврху комплетирања грађевинске парцеле путем непосредне погодбе. Тржишна цијена земљишта је одређена вјештачењем вјештака грађевинске струке.
Сматрам да је приједлог одлуке у складу са Законом о стварним правима те предлажем скупштини њено усвајање. 

ОБРАЂИВАЧ                                                                                                                  ПРЕДЛАГАЧ 
ОДЈЕЉЕЊЕ ЗА СТАМБЕНО-КОМУНАЛНЕ
                                                    ГРАДОНАЧЕЛНИК                ПОСЛОВЕ И ПОСЛОВЕ САОБРАЋАЈА
